S’inicien els treballs de reacondicionament de camins rurals molt deteriorats al terme de Carcaixent
26 de maig de 2023

Carcaixent

Aquesta setmana han començat les actuacions de reacondicionament de camins rurals en el terme municipal de Carcaixent.

Es tracta de pavimentar camins que es troben molt deteriorats pel transcurs dels anys i el seu ús per vehicles agrícoles, perjudicant la seguretat de circulació i la comoditat dels usuaris. Entre els camins afectats es troba el camí de la Pedrera, el del Cementeri, el camí de la Pujada de Maseres i el camí la Font, incloent tant el tram de la urbanització Los Amigos, com el tram final junt al barranc, afectant un total de 13.240,65 m² de superfície i actuant sobre una longitud total de 1.644 m de vies.

Prèviament a la pavimentació es procedirà al desbrossament de cunetes i vores de camins, així com a la neteja de la superfície deixant-la preparada per a rebre el reg d’adherència i posteriorment l’estesa del paviment calent.

Les actuacions a aquests vials que s’executaran al llarg d’un mes s’han agrupat de manera que s’optimitze el desplaçament dels equips i també es minimitze les molèsties a l’activitat habitual de la zona.

Per tant, es prega als veïns i veïnes que facen ús d'estos vials que estiguen atents a les indicacions que en cada moment es col·loquen en la via pública per tal de mantindre la seguretat i de facilitar els treballs als operaris.